**Disgrifiad Swydd: Darlithydd (Ymchwil Uwch)**

|  |  |
| --- | --- |
| **Cyfadran:** | Y Gyfadran Gwyddoniaeth a Pheirianneg |
| **Adran/Pwnc:** | Adran y Biowyddorau |
| **Cyflog:** | Gradd 8: £38,205 i £44,263 y flwyddyn, ynghyd â buddion pensiwn USS |
| **Oriau gwaith:** | Amser llawn |
| **Nifer y swyddi:** | 1 |
| **Contract:** | Rôl am gyfnod penodol o 4 blynedd yw hon |
| **Lleoliad:** | Bydd deiliad y swydd hon yn gweithio ar Gampws Parc Singleton |

|  |  |
| --- | --- |
| **Prif Ddiben y Swydd: Ymchwil mewn Dyframaeth a Physgodfeydd** | 1. Allbynnau a Gweithgarwch Ymchwil: Rydym am benodi unigolyn uchel ei gymhelliad a fydd yn gyfrifol am arwain ymchwil mewn Dyframaeth a Physgodfeydd. Gan mai swydd ymchwil yw hon yn y Grŵp Ymchwil Morol a Dŵr croyw, bydd disgwyl i'r ymgeisydd llwyddiannus hefyd ddatblygu ei ymchwil ei hun mewn Dyframaeth a Physgodfeydd a gweithio'n agos gyda thîm CSAR a datblygu a lledaenu allbynnau ymchwil mewn cyhoeddiadau o safon neu gyfryngau eraill. 2. Prosiectau a Grantiau Ymchwil:Ymgysylltu ag elusennau, noddwyr diwydiannol a llywodraeth er mwyn sicrhau grantiau i gael adnoddau i ategu'r gwaith ymchwil hwn. Cymryd cyfrifoldeb dros ddylunio, cynllunio a rheoli rhaglen gynaliadwy o ymchwil ac ymgymryd ag ymchwiliadau gwreiddiol o fewn terfynau amser a chyllidebau cytunedig. 3. Parch: Ceisio a chael cydnabyddiaeth am gyfrannu at y ddisgyblaeth drwy ymchwil ac ymgysylltu â chyrff a sefydliadau gwyddonol perthnasol. 4. Goruchwylio a Datblygu Myfyrwyr Ymchwil Ôl-raddedig: Cyfranogi mewn goruchwylio myfyrwyr ymchwil ôl-raddedig effeithiol, gan gynnwys datblygu prosiectau MRes a PhD a denu myfyrwyr rhagorol. |
| **Rheoli** | 1. Cyfrannu at ein Gweithgareddau: Cyfranogi wrth lunio penderfyniadau'r Ysgol, y Gyfadran neu'r Brifysgol a chyfrannu at weithgareddau y tu hwnt i ymrwymiadau ymchwil, addysgu neu ysgolheictod uniongyrchol. 2. Cymryd rhan mewn Gweithgareddau Proffesiynol: Cyfrannu at weithgareddau proffesiynol sy'n berthnasol i'r ddisgyblaeth, drwy rwydweithio mewn cynadleddau neu ymwneud â grwpiau allanol. 3. Rheoli eich hun ac eraill: Cefnogi a galluogi datblygiad cydweithwyr, myfyrwyr a/neu chi eich hun. |
| **Addysgu ac Ysgolheictod** | 1. Addysgu ac Adolygu: Addysgu ar lefel israddedig (Blwyddyn 3 - Dyframaeth a Physgodfeydd) a lefel ôl-raddedig (MSc/MREs Cadwraeth Adnoddau Dyfrol), cynnal tiwtorialau a goruchwylio traethodau estynedig myfyrwyr ar lefel israddedig ac ôl-raddedig. Pwyslais y cyrsiau hyn yw rhoi profiad ymarferol rhagorol i fyfyrwyr o’r Biowyddorau dyfrol, gan ddefnyddio'r cyfleusterau sydd ar gael yn yr adran, gan gynnwys y Ganolfan ar gyfer Ymchwil Ddyfrol Gynaliadwy (CSAR) a'r llong ymchwil, Mary Anning. Bydd angen sgiliau cyfathrebu ardderchog, gyda thystiolaeth glir o sgiliau cyflwyno effeithiol a'r gallu i ddarlithio'n hyderus ac yn effeithiol ar bob lefel. Gweithio'n effeithiol i addysgu, asesu a sicrhau ansawdd modiwlau neu gydrannau cyfatebol eraill yn y portffolio o gyrsiau a addysgir. Adolygu cynnwys a deunyddiau cyrsiau, a datblygu, llunio a diweddaru deunyddiau yn unol â safonau ansawdd. 2. Arloesedd ac Effaith Addysgu: Arloesedd addysgu sy’n seiliedig ar ymarfer sy’n gyfoes ac sydd wedi’i lywio gan ymchwil neu ymarfer proffesiynol. 3. Ymarfer Uwch: Ymarfer addysg personol uwch. |
| **Dyletswyddau Cyffredinol** | 1. Hyrwyddo cydraddoldeb ac amrywiaeth mewn arferion gwaith a chynnal perthnasoedd gweithio cadarnhaol. 2. Bod yn hunan-gymhellol, yn ddiwyd gyda llygad craff am fanylion; gallu blaenoriaethu gwaith a gweithio'n dda dan bwysau fel rhan o dîm, ac ymrwymiad i ddatblygiad proffesiynol personol a gyrfaol. 3. Cyflawni rôl a holl weithgareddau'r swydd yn unol â systemau rheoli a pholisïau diogelwch, iechyd a chynaliadwyedd er mwyn lleihau risgiau ac effeithiau sy'n deillio o weithgarwch y swydd 4. Sicrhau bod rheoli risg yn rhan annatod o unrhyw broses benderfynu, drwy sicrhau cydymffurfiaeth â Pholisi Rheoli Risg y Brifysgol. 5. Unrhyw ddyletswyddau eraill y mae'r Gyfadran/Gyfarwyddiaeth/ Maes Gwasanaeth wedi cytuno arnynt. |
| Llwybr Gyrfa Academaidd | Ymchwil uwch yw'r llwybr gyrfa academaidd. Dyluniwyd cynllun y Llwybrau Gyrfa Academaidd i sicrhau bod cryfderau academaidd, boed mewn ymchwil, addysgu, profiad ehangach y myfyrwyr, arweinyddiaeth, neu arloesi ac ymgysylltu, i gyd yn cael eu cydnabod, eu datblygu, eu gwerthfawrogi a'u gwobrwyo mewn modd priodol. Mae'r rhain yn darparu lefelau perfformiad dangosol ar gyfer yr holl staff academaidd, a chânt eu defnyddio drwy gydol y broses recriwtio. Lle ceir dangosyddion rhifiadol, caiff y rhain eu hasesu gan roi sylw i'r cam gyrfaol, yr oriau gwaith ac ymrwymiadau eraill. Mae croeso i chi nodi amgylchiadau unigol perthnasol megis saib yn eich gyrfa, cyfnodau o wyliau neu ar secondiad, neu absenoldebau eraill, y dylid eu hystyried, a sut mae'r rhain wedi effeithio ar ddatblygiad eich gyrfa. Am ragor o wybodaeth am Lwybrau Gyrfa Academaidd, cliciwch [yma](http://www.swansea.ac.uk/personnel/promotions/academicpromotions/). |

|  |  |
| --- | --- |
| **Meini Prawf y Fanyleb Person** | **Tystiolaeth nodweddiadol:** |
| **Cymwysterau** | |
| 1. PhD mewn pwnc dyfrol, gan gynnwys (ond heb fod yn gyfyngedig i) ddyframaeth, ecoleg pysgod, pysgodfeydd, bioleg y môr neu ddŵr croyw neu gadwraeth ddyfrol. | Gradd PhD gan sefydliad cydnabyddedig |
| 1. Cymhwyster addysgu cydnabyddedig neu gyfwerth neu ymrwymiad i’w gyflawni | *Os nad oes gennych gymhwyster addysgu cydnabyddedig, bydd angen tystiolaeth o ymrwymiad i weithio tuag at Gymrodoriaeth yr Academi Addysg Uwch neu gymhwyster cyfwerth.* |
| **Ymchwil Uwch** | |
| 1. Cofnod cyhoeddi da ar ddyframaeth, pysgod a physgodfeydd, sy'n cyd-fynd â cham gyrfa. | *Pedwar allbwn o safon rhagoriaeth ryngwladol, neu’r gallu i gyflawni hyn o fewn cyfnod o bum mlynedd.* |
| 1. Tystiolaeth o lwyddo neu feddu ar y potensial i lwyddo i sicrhau adnoddau i ategu ymchwil wreiddiol. | *Ceisiadau am grantiau ymchwil fel Prif Ymchwilydd neu Gyd-ymchwilydd neu ddangos sut byddwch yn cyflawni hyn, gydag o leiaf un dyfarniad llwyddiannus o fewn tair blynedd.* |
| 1. Cydnabyddiaeth am gyfraniad at y ddisgyblaeth. | *O leiaf un cyflwyniad mewn cynhadledd â chyrhaeddiad cenedlaethol neu ryngwladol o fewn cyfnod o 3 blynedd* |
| 1. Tystiolaeth o ddangos cyfranogiad mewn goruchwylio ymchwil ôl-raddedig effeithiol, neu’r gallu i wneud hynny. | *Cefnogi a/neu fentora myfyrwyr neu eraill* |
| **Addysgu craidd** | |
| 1. Tystiolaeth o addysgu, asesu ac adolygu modiwlau neu gydrannau eraill o’r portffolio a addysgir yn effeithiol, neu'r gallu i wneud hyn. | *- adborth addysgu da a/neu drwy ddilyniant gwell neu gadw myfyrwyr yn well*  *– Gweithredu fel tiwtor effeithiol neu oruchwylydd prosiect myfyriwr â chanlyniadau llwyddiannus.*  *– Ymrwymiad i addysgu arloesol a datblygiad proffesiynol parhaus.* |
| **Rheoli Craidd** | |
| 1. Cyfrannu'n weithredol at benderfyniadau a gweithgareddau mewn uned neu sefydliad academaidd, y tu hwnt i ymrwymiadau ymchwil ac addysgu personol. | *Enghreifftiau sy’n dangos cyfraniad ac effaith personol.* |
| **Penodol i'r pwnc** | |
| 1. Meini prawf penodol i'r pwnc   1. Sgiliau dadansoddi data cryf  2. Profiad o addysgu a goruchwylio traethodau estynedig myfyrwyr  4. Profiad gyda gweithgareddau maes ac allgymorth  5. Profiad o ymgysylltu â rhanddeiliaid, yn enwedig y llywodraeth a diwydiant ar feysydd dyfrol | Enghreifftiau o adroddiadau a phapurau a adolygir gan gymheiriaid; cofnod addysgu; Geirdaon. |
| **Y Gymraeg** | |
| Level 1 – ‘a little’ - pronounce Welsh words. Able to answer the phone in Welsh (good morning / afternoon). Able to use very basic every-day words and phrases (thank you, please etc.). Level 1 can be reached by completing a one-hour training course.  Am ragor o wybodaeth am Lefelau'r Iaith Gymraeg, gweler tudalen we’r Asesiad o Sgiliau Iaith Gymraeg, sydd ar gael [yma](https://www.swansea.ac.uk/welsh-language-standards/compliance/recruitment/).# | |

|  |  |  |
| --- | --- | --- |
|  | | |
| AS_RGB_Silver Award | cid:image002.png@01D4309A.C9BD7300 | H:\Vacancies\Masters\logos\HR Research Excellence.jpeg | | cid:image003.png@01D41449.DAB61080 |